Polisie red leeuwelpie in Athlone | Netwerk24
Ao. H.S. Schroeder en ao. A.J. van Greunen saam met die leeuwelpie wat Woensdag in Athlone gered is.Foto: Verskaf
Die polisie het Woensdag ’n leeuwelpie in Athlone gered wat van Thabazimbi in Limpopo na die Wes-Kaap gebring is.
Sers. Noloyiso Rwexana, ’n polisiewoordvoerder, sê in ’n verklaring speurders verbonde aan die polisie se eenheid vir georganiseerde misdaad het Woensdag inligting oor die leeuwelpie opgevolg.
“Verskeie adresse in Athlone is deursoek en die welpie is gevind.”
’n Dossier vir die besit van ’n bedreigde spesie is geopen en die leeuwelpie is na ’n plek van veiligheid geneem.
Drie persone tussen die ouderdom van 28 en 30 jaar is reeds vir ondervraging ingeneem. Die ondersoek duur voort.
Rwexana sê die geraamde straatwaarde van ’n leeuwelpie is R50 000.
Meer oor: Athlone | Polisie | Leeuwelpie | Redding
2 leeuwelpies Saterdag na Plet
Kyk: Parys verwelkom nuwe leeuwelpies